บสย.โชว์ไตรมาสแรก ยอดค้ำประกันทะลุเป้า
บสย.เผยยอดค้ำประกันไตรมาสแรกทะลุ 2.3 หมื่นล้าน ช่วยเอสเอ็มอีกว่าหมื่นราย
23 เม.ย. 2558

บสย.เผยยอดค้ำประกันไตรมาสแรกทะลุ 2.3 หมื่นล้าน ช่วยเอสเอ็มอีกว่าหมื่นราย
นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ไตรมาสแรกของปีนี้ บสย.มียอดค้ำประกันกว่า 2.3 หมื่นล้านบาท สูงกว่าเป้าหมาย และสามารถช่วยเอสเอ็มอีเข้าถึงแหล่งทุนกว่า 1 หมื่นราย เนื่องจากมีโครงการฟรีค่าธรรมเนียมค้ำประกัน 
สำหรับผลดำเนินงานในรอบ 6 เดือน (1 ต.ค. 2557-31 มี.ค. 2558 ) ว่า บสย.มียอดอนุมัติค้ำประกันสินเชื่อกว่า 4.08 หมื่นล้านบาท ช่วยผู้ประกอบการเอสเอ็มอีเข้าถึงแหล่งทุนได้กว่า 1.77 หมื่นราย ก่อให้เกิดสินเชื่อใหม่กว่า 5.73 หมื่นล้านบาท หรือ 1.4 เท่าของวงเงินอนุมัติค้ำประกัน 
ทั้งนี้ บสย.จะเดินหน้าโครงการความร่วมมือแบบรายสถาบันในโครงการค้ำประกันผู้ประกอบการรายย่อย เช่น โครงการค้ำประกันสินเชื่อ 6 เมนู ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย โครงการค้ำประกันสินเชื่อ SMEs Speedy Loan ร่วมกับธนาคารไทยพาณิชย์ วงเงิน 5,000 ล้านบาท โดยความร่วมมือกับธนาคารออมสิน วงเงิน 5,000 ล้านบาท ความร่วมมือกับธนาคารซีไอเอ็มบี ไทย วงเงิน 2,000 ล้านบาท และความร่วมมือกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) ส่งเสริมกลุ่มนวัตกรรมที่ใช้เทคโนโลยีต่อยอดธุรกิจ &amp;O5532;